കരസേന മേധാവി സ്ഥാനത്ത് വനിതകള് വരുന്ന കാലം വിദൂരമല്ല എംഎം നരവാനെ പൂനെ: വനിതകളെ സൈന്യത്തിലേക്ക് സ്വാഗതം ചെയ്ത് കരസേന മേധാവി എംഎം നരവാനെ. ലിംഗസമത്വത്തിലേക്കുള്ള ആദ്യ ചുവടുവെയ്പാണിതെന്നും വനിതകള് മികച്ച രീതിയില് പ്രവര്ത്തിക്കുമെന്ന് ഉറപ്പുണ്ടെന്നും കരസേന മേധാവി പറഞ്ഞു. പൂനെയില് നാഷണല് ഡിഫന്സ് അക്കാദമിയുടെ 141ാം പാസിംഗ് ഔട്ട് പരേഡില് കേഡറ്റുകളെ അഭിസംബോധന ചെയ്യുകയായിരുന്നു അദ്ദേഹം. വനിതകളുടെ പരിശീലനത്തിനായി ലഭ്യമാക്കുന്ന അടിസ്ഥാന സൗകര്യങ്ങളില് അല്പം വ്യത്യാസമുണ്ടാകാം. എന്നാല് പുരുഷന്മാര്ക്ക് പ്രാപ്തമാക്കുന്ന അതേ പരിശീലനം തന്നെയാണ് വനിതകള്ക്കും ലഭ്യമാക്കുകയെന്നും കരസേന മേധാവി വ്യക്തമാക്കി. പ്രതിരോധ പരിശീലനം സ്ത്രീകള്ക്ക് ലഭിക്കുന്നതോടെ അടുത്ത നാല്പത് വര്ഷത്തിനുള്ളില് തന്നെ താനിരിക്കുന്ന സ്ഥാനത്ത് ഒരു വനിതയെ കാണാന് സാധിക്കുമെന്നും അക്കാലം വിദൂമല്ലെന്നും അദ്ദേഹം പറഞ്ഞു. നാഷണല് ഡിഫന്സ് അക്കാദമിയുടെ വാതിലുകള് വനിതകള്ക്കായി തുറക്കുമ്ബോള് ലോകമെമ്ബാടും പ്രശസ്തമായ ഇന്ത്യന് സായുധ സേന അതേ പ്രൊഫഷണലിസത്തോടെ തന്നെ വനിതകളെ സ്വാഗതം ചെയ്യുമെന്നും നരവാനെ അറിയിച്ചു. എന്ഡിഎയിലേക്ക് വനിത ഉദ്യോഗാര്ത്ഥികളെ അനുവദിക്കുന്നതിനായി പ്രവേശന പരീക്ഷയെഴുതുന്നതിനുള്ള വിഞ്ജാപനം പുറത്തിറക്കുമെന്ന് കഴിഞ്ഞ മാസമാണ് പ്രതിരോധ മന്ത്രാലയം പ്രഖ്യാപിച്ചത്. അടുത്ത വര്ഷം മെയ് മാസത്തില് പുറത്തിറക്കുമെന്നായിരുന്നു പ്രഖ്യാപനം. എന്നാല് അത്രയും നാളേക്ക് മാറ്റിവെയ്ക്കാന് കഴിയില്ലെന്ന് നിരീക്ഷിച്ച സുപ്രീം കോടതി ഈ വര്ഷം നവംബറില് പരീക്ഷ നടത്താന് നിര്ദേശിച്ചിരുന്നു.